གསུང་ལན་དང་ཕྱག་ལེན་ཐོར་བུ་འགའ།
ཨོཾ་ཧྲཱིཿཥྚྲཱིཿས་བསངས། སྭ་བྷ་ཝས་སྦྱངས། བུམ་པ་སྟོང་པ་ཉིད་དུ་གྱུར། ཞེས་པ་ནས། ལྷའི་ཆུ་བོ་གངྒཱ་དང་བུམ་པའི་ཆུ་དབྱེར་མི་ཕྱེད་པར་གྱུར། བུམ་པའི་ནང་དུ་ཟླ་བའི་དཀྱིལ་འཁོར་གྱི་དབུས་སུ་ཧཱུཾ་ཡིག་གི་མཐར་ཡི་གེ་བརྒྱ་པའི་སྔགས་ཀྱི་ཕྲེང་བས་བསྐོར་བ་ལས་འོད་ཟེར་འཕྲོས། ཕྱོགས་བཅུའི་བླ་མ་རྒྱལ་བ་སྲས་དང་བཅས་པ་ཐམས་ཅད་ཀྱི་སྐུ་གསུང་ཐུགས་ཀྱི་བྱིན་རླབས་དང་ནུས་མཐུ་མ་ལུས་པ་འོད་ཟེར་གྱི་རྣམ་པར་སྤྱན་དྲངས། ཧཱུཾ་ཡིག་སྔགས་ཕྲེང་དང་བཅས་པ་ལ་ཐིམ། དེ་ལས་ཡེ་ཤེས་ཀྱི་བདུད་རྩིའི་རྒྱུན་བབས་པས་བུམ་པའི་ཆུ་དང་རོ་གཅིག་ཏུ་གྱུར། ཨོཾ་ཡ་མཱནྟ་ཀ་ས་མ་ཡ། ཞེས་སོགས་གཤིན་རྗེ་གཤེད་ཀྱི་ཡིག་བརྒྱ་བདུན་ནམ་ཉེར་གཅིག་བཟླ། ཟླ་བ་ཧཱུཾ་ཡིག་སྔགས་ཕྲེང་དང་བཅས་པ་འོད་དུ་ཞུ་སྟེ་བུམ་པའི་ཆུ་དང་དབྱེར་མེད་དུ་གྱུར།
བསང་ཆུ་སྒྲུབ་པ་ནི། རང་གི་ཐུགས་ཀའི་ཧཱུཾ་ལས་འོད་ཟེེར་འཕྲོས། ཕྱོགས་བཅུའི་བླ་མ་རྒྱལ་བ་སྲས་དང་བཅས་པའི་ནུས་མཐུ་ཐམས་ཅད་ལས་སྔགས་འོད་ཟེར་དང་བཅས་པའི་རྣམ་པར་སྤྱན་དྲངས་ཏེ་བུམ་པའི་ཆུ་ལ་ཐིམ་པར་གྱུར། ཁཌྒ་(ཁངྒ)དྷྲྀཀ་གམ། ཧྲཱིཿཥྚྲཱིཿཅི་འགྲུབ་བཟླ། འདི་ལྷོ་སྒོ་དང་མ་འབྲེལ་བའི་བསང་ཆུ་སྒྲུབ་ཚུལ་ཡིན།
རྟ་བབས་དང་ལྡན་པའི་གཞལ་ཡས་ཁང་གི་ཁྱམས་ཀྱིི་ལྷ་སྣམ་གྱི་པདྨ་དང་ཟླ་བའི་དཀྱིལ་འཁོར་རྣམས་དང་། སྒོ་བཞིར་པདྨ་དང་ཉི་མའི་དཀྱིལ་འཁོར་རྣམས་ཀྱི་དབུས་སུ། ཀལྤ་བྷ་ཏྲ། ཤྲ་ཝ་ཀ། །བྲ་ཏེ་ཀ། །བཛྲ་ཀྲོ་དྷའི་མིང་ཡིག་དང་པོ་རྣམས་ཐིག་ལེས་བརྒྱན་པ་ལས་རྡོ་རྗེ་བཞི། རིན་པོ་ཆེ་བཞི། པདྨ་བཞི། སྣ་ཚོགས་རྡོ་རྗེ་བཞི། འཁར་སིལ་(གསིལ)བཅུ་དྲུག་དང་བཅུ་གཉིས། རྡོ་རྗེ་ལ་སོགས་པའི་ཕྱག་མཚན་བཅུ་དྲུག།།ཀལྤ་བྷ་ཏྲ་ལ་སོགས་པའི་མིང་ཡིག་དང་པོ་ཐིག་ལེས་བརྒྱན་པའི་མཚན་པ་ལས། དཔག་ཏུ་མེད་པའི་འོད་ཟེར་འཕྲོས། ངན་སོང་གི་རྒྱུད་སྦྱངས། འདུས་ཡོངས་སུ་གྱུར་པ་ལས། ལྷ་སྣམ་ནང་མ་ལ་བསྐལ་བཟང་གི་སེམས་དཔའ་བཅུ་དྲུག །བར་མ་ལ་ཉན་ཐོས་བཅུ་དྲུག །ཕྱི་མ་ལ་རང་རྒྱལ་བཅུ་གཉིས། སྒོ་བཞིར་ཁྲོ་བོ་བཅུ་དྲུག་ཡོངས་སུ་རྫོགས་པར་གྱུར། ཕྱིའི་ཁོར་ཡུག་དཀར་པོའི་པདྨ་དང་ཟླ་བའི་གདན་རྣམས་ཀྱི་སྟེང་དུ་སྐད་ཅིག་གིས་དཔལ་མགོན་བདུན་ཅུ་རྩ་ལྔ་ལ་སོགས་པ་སྲིད་པ་གསུམ་གྱི་སྡེ་བརྒྱད་འཇིག་རྟེན་པའི་ཚོགས་དང་བཅས་པར་གྱུར།
བཅོམ་ལྡན་འདས་དཔལ་དུས་ཀྱི་འཁོར་ལོ་ལ་ཕྱག་འཚལ་ལོ། ། རྡུལ་ཚོན་ལ་བརྟེན་ནས་དཀྱིལ་འཁོར་སྒྲུབ་མཆོད་ཀྱི་སྐབས། བུམ་བསྐྱེད་དང་མདུན་བསྐྱེད་གཉིས་ཀ་སྦྲགས་ནས་བྱ་བའི་ཚུལ་ནི། ཐོག་མར་བུམ་པ་རྣམས་བསངས། ཤུ་ནྱ་ཏཱས་སྦྱངས། བུམ་པ་རྣམས་སྟོང་པ་ཉིད་དུ་གྱུར། སྟོང་པའི་ངང་ལས་ཧཾ་ཧཿལས་སྟེང་དང་འོག་གི་བུམ་པ་ཞེས་པ་ནས། རྡོ་རྗེ་རྡུལ་ཕྲ་རབ་ཀྱི་རང་བཞིན་དུ་གྱུར། དེ་ནས་མདུན་བསྐྱེད་རྡུལ་ཚོན་གྱི་དཀྱིལ་འཁོར་བསངས། དངོས་པོ་མེད་པས་བསྒོམ་པ་མེད། ། ཅེས་པ་ནས། སྭ་བྷྭ་ཝ་ཨཏྨ་ཀོ་ཧཾ་ཧ། ཞེས་པས་སྦྱངས། རྡོ་རྗེའི་གུར་གྱི་ནང་རྡོ་རྗེའི་ས་གཞིའི་སྟེང་དང་རྣམ་རྒྱལ་ཆེན་པོའི་དུང་ཆོས་ཀྱི་ནང་དུ་བྷྲུཾ་ཡོངས་སུ་གྱུར་པ་ལས་སྐུ་གསུང་ཐུགས་ཡོངས་སུ་རྫོགས་པའི་དཀྱིལ་འཁོར་ནོར་བུའི་འོད་ཟེར་རྣམ་པར་འཕྲོ་བ། ཞེས་པ་ནས། རྡོ་རྗེའི་ཕྲེང་བ་ནག་པོས་བསྐོར་བའི་དབུས་སུ་སཾ་ཝཾ་ཥཾ་ཤཾ་ཐྐཾ་ལས་སྐྱེས་པའི་ཞེས་པ་ནས། ཤར་དང་བྱང་གི་ཁྲོ་བའི་གདན་གྱི་པདྨ་རྣམས་དམར་པོ་འདབ་མ་བརྒྱད་པའི་ལྟེ་བར་ཨ་ལས་ཟླ་བའི་དཀྱིལ་འཁོར། ཕྱོགས་བཞི་དང་སྟེང་འོག་གི་བུམ་པའི་ནང་དང་། ཞེས་པ་ནས། ཨ་ལས་ཟླ་བའི་དཀྱིལ་འཁོར། གཞལ་ཡས་ཁང་གཉིས་ཀའི་གསུང་གི་དཀྱིལ་འཁོར་གྱི་ལྷ་སྣམ་གྱི་སྟེང་གི་ལྷའི་གནས་རྣམས་སུ། ཞེས་པ་ནས། དེའི་ཕྱི་རོལ་ཏུ་འོད་ཟེར་འབར་བས་བསྐོར་བར་གྱུར། གཞལ་ཡས་ཁང་གཉིས་ཀའི་དབུས་དང་སྟེང་འོག་གི་བུམ་ཆུ། བུམ་པའི་མཚན་མ་དང་བཅས་པ་རྣམས་པདྨ་ཟླ་ཉི་སྒྲ་གཅན་གྱི་སྟེང་དུ་ཧཱུཾ་དང་རྡོ་རྗེ་ལས་སྐྱེས་པའི་དཔལ་དུས་ཀྱི་འཁོར་ལོ་དྲི་མ་མེད་པའི་འོད་ཟེར་ལྔ་འཕྲོས། ཞེས་པ་ནས། བཅོམ་ལྡན་འདས་དང་སྙོམས་པར་འཇུག་པས་གནས་པའོ། །དེ་གཉིས་ཀའི་ཤར་ཤར་ལྷོའི་པད་འདབ་ལ་ཨ་ཧ་དང་སྤོས་སྣོད་དང་རྔ་ཡབ་ནག་པོ་ལས་སྐྱེས་པའི་ནག་མོ་འབར་མ་དང་། དུ་བ་མ་གཉིས་ནག་མོ་ཞེས་པ་ནས། སྣ་ཚོགས་པའི་ཕྲེང་བ་འཛིན་པ་དང་རྔ་ཡབ་ནག་པོ་བརྒྱད་འཛིན་པ། ཞེས་པ་ནས། དཔག་བསམ་གྱི་ཤིང་སེར་པོ། དེ་གཉིས་ཀའི་བདེ་གཤེགས་འཕར་མའི་ཤར་ཤར་ལྷོོའི་ལེ་ཚེའི་གདན་གྱི་སྟེང་དང་། ཤར་དང་ཤར་ལྷོའི་བུམ་ཆུ་བུམ་པའི་མཚན་མ་དང་བཅས་པ་རྣམས་ཨི་ཨཱི་དང་རལ་གྲི་ལས་སྐྱེས་པའི་དོན་གྲུབ་དང་སྒྲོལ་མ་ནག་མོ་ནག་དམར་དཀར་པོའི་ཞེས་པ་ནས། ཁ་ཊྭཱཾ་ག་དཀར་པོ་འཛིན་པ་ལ། ལཱྀ་ལྀ༷་དང་འཁོར་ལོ་ལས་སྐྱེས་པའི་སྤྱན་མ་དང་རྣམ་སྣང་གིས་འཁྱུད་པ། བདེ་གཤེགས་འཕར་མའི་ལྷོ་ལྷོ་ནུབ་ཀྱི་ལེ་ཚེའི་གདན་གྱི་སྟེང་དང་། ལྷོ་ལྷོ་ནུབ་ཀྱི་བུམ་ཆུ་བུམ་པའི་མཚན་མ་རྣམས། རཱྀ་རྀ༷་དང་རིན་པོ་ཆེ་ལས་སྐྱེས་པའི༷་ཞེས་པ་ནས། མཱ་མ་ཀི་དང་འོད་དཔག་མེད་ཀྱིས་འཁྱུད་པ། བདེ་གཤེགས་འཕར་མའི་བྱང་བྱང་ཤར་གྱི་ལེ་ཚེའི་ཞེས་སོགས་དང་། བདེ་གཤེགས་འཕར་མའི་ནུབ་ནུབ་བྱང་གི་ལེ་ཚེའི་ཞེས་སོགས་སྔ་མ་དང་འདྲ་བར་སྦྱར་ཏེ། དོན་གྲུབ་ཀྱིས་འཁྱུད་པ། གཤེགས་པ་ཐམས་ཅད་ཅེས་པ་ནས། རྡོ་རྗེའི་གདན་གྱིས་འཁྱུད་པའོ། །བདེ་གཤེགས་བཞིའི་གཡས་གཡོན་གྱི་ལེ་ཚེའི་ཞེས་པ་ནས། དེའི་ཕྱིར་འདོད་མ་རྣམས་སེར་མོ་གྲི་གུག་དང་ཐོད་པ་འཛིན་པ་རྣམས་འཁོད་པར་གྱུར། ཞེས་བུམ་པའི་ལྷ་དང་མདུན་བསྐྱེད་ཀྱི་ལྷ་རྣམས་མཉམ་དུ་བསྐྱེད། བུམ་ལྷ་ལ་ཡེ་ཤེས་པ་གཞུག་པ་ནི། རང་ཉིད་དུས་ཀྱི་འཁོར་ལོར་གསལ་བའི་ཐུགས་ཀར་ཨཱ་ལི་ལས་ཟླ་བ། ཞེས་པ་ནས། ཉི་ཟླ་དམ་ཚིག་པ་ལ་ཉི་ཟླ་ཡེ་ཤེས་པ་རོ་མཉམ། བུམ་པ་དང་མཚན་མའི་ལྷ་དམ་ཚིག་པ་ལ་བུམ་པ་དང་མཚན་མའི་ལྷ་ཡེ་ཤེས་པ་རོ་མཉམ་པར་གྱུར། དེ་ནས་སྟ་གོན་གྱི་དཀྱིལ་འཁོར་ནམ་མཁའ་ལ་བཞུགས་པ་སྤྱན་དྲངས། ཞེས་པ་ནས། ཉི་ཟླ་ཡེ་ཤེས་པ་རོ་མཉམ་པར་གྱུར། རང་གི་སྙིང་གར་ཧཱུཾ་དང་རྡོ་རྗེ་ལས་སྐྱེས་པའི་རྡོ་རྗེ་ཤུགས་ཞེས་པ་ནས། ཉི་ཟླ་ཡེ་ཤེས་པ་རོ་མཉམ་པར་གྱུར། དབང་བསྐུར་རྒྱས་གདབ་བྱ་བ་ནི། རང་གི་སྙིང་གའི་ཧཱུཾ་གི་འོད་ཟེར་གྱིས་དབང་གི་ལྷ་ཞེས་པ་ནས། བྱང་ཆུབ་མཆོག་ལ་སོགས་པའི་ཕྱག་རྒྱ་ཅན་གྱིས་རྒྱས་བཏབ་པར་གྱུར། གཙོ་བོའི་གཙུག་ཏོར་དུ་ཐིག་ལེ་ལ་ཨ་ལས་མི་བསྐྱོད་པ་ཞེས་པ་ནས། རྡོ་རྗེ་ནོར་བུའི་རྩེ་མོར་ཨ་ཞེས་པའི་བར་གྱིས་རྒྱས་གདབ་བཞི་བྱ། གཙོ་བོའི་དཔྲལ་བར་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཞེས་པ་ནས། གཙུག་ཏོར་ལ་ཧ་ཞེས་པའི་བར་གྱི་སྐུ་གསུང་ཐུགས་ཀྱི་བྱིན་རླབས་རྣམས་ཐུན་མོང་དུ་བྱའོ། །དེ་ནས་མཆོད་པ་བསངས་སྦྱངས་བྱིན་གྱིས་བརླབས་ཏེ་དཀྱུས་ལྟར་མཆོད། འདུད་ཉི་ཤུས་བསྟོད། ན་མཿ མཆོད་པས་ནང་མཆོད་འབུལ། གཟུངས་ཐག་བཟུང་ནས་སྔགས་བཟླ། མཐར་ཡིག་བརྒྱ་དང་མཆོད་པ་སོགས་ཡི་གེ་དྲུག་པ་བཟླས་ཤིང་མེ་ཏོག་གཏོར། བུམ་པའི་ལྷ་རྣམས་ཆགས་པ་ཆེན་པོའིི་མེས་ཞེས་པ་ནས། དུང་གི་རྣམ་པར་གྱུར། ཨོཾ་ཧཾ་ཧཱཾ་སོགས་བཟླ། ལྷ་མོ་བཅུ་གཉིས་ཀྱིས་མཆོད། གཏོར་མ་བྱིན་རླབས་བསྡུས་པ་བྱས་ཏེ་གཏོ༷ར་མ་ཕུལ། ཇི་སྲིད་དཀྱིལ་འཁོར་བྱ་བ་ཞེས་སོགས་དང་། འདུད་ཉི་ཤུས་བསྟོད། དེ་ནས་མདུན་བསྐྱེད་ཀྱི་གཏོར་མ་བྱིན་རླབས་རྒྱས་པ་བྱས་ཏེ་གཞུང་ལྟར་ཕུལ།
ནང་མཆོད་ཀྱི་བྱིན་རླབས་བསྡུས་པ་ནི། བསངས་སྦྱངས། སྟོང་པའི་ངང་ལས་ཡཾ་ལས་རླུང་། རཾ་ལས་མེ། ཀཾ་ལས་མི་མགོ་སྒྱེད་བུ་གསུམ་གྱི་སྟེང་དུ་ཨཱཿལས་ཐོད་པའི་ནང་དུ་ཤ་ལྔ་བདུད་རྩི་ལྔ། ལག་པ་གཡོན་པའི་མཐིལ་དུ་ཨོཾ་ལས་ཟླ་བ་ཨོཾ་གྱིས་མཚན་པའི་འོད་ཟེར་གྱིས་སྐུ་རྡོ་རྗེའི་བདུད་རྩི་བསྡུས་ནས་ཐིམ་པས་མ་དག་པའི་ཉེས་སྐྱོན་ཐམས་ཅད་སྦྱངས་པར་གྱུར། ལག་པ་གཡས་པའི་མཐིལ་དུ་ཨཱཿལས་ཉི་མ་ཨཱཿས་མཚན་པའི་འོད་ཟེར་གྱིས་གསུང་རྡོ་རྗེའིི་བདུད་རྩི་བསྡུས་ནས་ཐིམ་པས་བདུད་རྩི་ཆགས་པའི་རོ་དང་ལྡན་པར་རྟོོགས་པར་བྱས། ལག་པ་གཉིས་ཀའི་ཐུན་མོང་གི་མཐིལ་དུ་ཧཱུཾ་ལས་སྒྲ་གཅན་ཧཱུཾ་གིས་མཚན་པའི་འོད་ཟེར་གྱིས་ཐུགས་རྡོ་རྗེའི་བདུད་རྩི་བསྡུས་ནས་ཐིམ་པས་སྦར་བས་མང་པོར་སྤེལ་བར་གྱུར། ལག་པ་གཉིས་ཀའི་ཐུན་མོང་གི་དབུས་སུ་ཧོཿལས་དུས་མེ་ཧོཿས་མཚན་པའི་འོད་ཟེར་གྱིས་ཡེ་ཤེས་རྡོ་རྗེའི་བདུད་རྩི་བསྡུས་ནས་ཐིམ་པས་ཟག་པ་མེད་པའི་ཡེ་ཤེས་ཀྱི་བདུད་རྩིའི་རང་བཞིན་དུ་གྱུར།
འདི་ལ་དུས་འཁོར་དཔོན་སློབ་དཀའ་བཅུ་བ་དོན་ཡོད་ཚུལ་ཁྲིམས་ཀྱིས་དོགས་པ་ཞུས་པའི་ལན་ནི་ཆེད་དོན། ཞ་ལུའི་ཡིག་ཆ་དང་མཁས་གྲུབ་རྗེའི་ཡིག་ཆ་གཉིས་མི་མཐུན་པས་འདོར་ལེན་དཀའ་བ་ཞིག་ཏུ་སྣང་། ཞ་ལུའི་ཡིག་ཆར་མདུན་བསྐྱེད་ཀྱི་སྐབས་རྣམ་ཐར་སྒོ་བཞིའི་སྔགས་བརྗོད་པ་མ་གཏོགས། དངོས་པོ་མེད་པ་ཞེས་སོགས་མེད། ནམ་མཁའི་ཁམས་མཐའ་ཡས་པའི་ཆོས་འབྱུང་གི་ནང་དུ་ཞེས་སོགས་ཀྱང་མེད། བུ་སྟོན་རིན་པོ་ཆེའི་རྡོ་རྗེའི་གུར་གྱི་ནང་དུ་ས་གཞི་བསྐྱེད་པར་གསུངས་པས་གང་བྱས་ཀྱང་འགལ་བ་མེད་པ་འདྲ། རྒྱལ་བ་དང་རྣམ་རྒྱལ་བུམ་པ་གཉིས་ཀར་དུས་འཁོར་བསྐྱེད་པས་ཆོག་པར་བུ་སྟོན་གསུངས། དེའི་ལུགས་ལྟར་ན། སྟེང་འོག་གི་བུམ་པའི་ནང་དུ་ཨོཾ་ལས་པདྨ་ལྗང་གུའི་ལྟེ་བར་ཨཾ་ཨཿ ཨ་ལས་ཟླ་ཉི་སྒྲ་གཅན་གྱི་གདན། ཞེས་པ་འདི་དགོས་པར་སྣང་། པདྨ་ཟླ་ཉི་སྒྲ་གཅན་གྱི་སྟེང་དུ་ཞེས་བརྗོད་པ་དེ་ཟློས་སྐྱོན་དུ་འདུག།།བུམ་ཆུ་ལྷར་བསྐྱེད་དགོས་པ་ནི་ཚིག་ཟིན་ལ་མི་གསལ་ཡང་དོན་གྱིས་ཐོབ་པར་འདུག །མཚན་མ་ལ་ཡང་དེ་དང་འདྲ་བར་སེམས། བུ་སྟོན་གྱིས་གཙོ་བོའི་གདན་ལ་དུས་མེ་མ་བཤད། ནུས་མ་རྣམས་བསྐྱེད་ཚུལ་འདོན་མི་བདེ་ན་རིམ་ཅན་དུ་བྱས་ཆོག །དཔག་བསམ་གྱི་ཤིང་སེར་པོ་ཞེེས་པའི་མཇུག་ཏུ་མི་བསྐྱོད་པ་སོགས་བསྐྱེད་པ་ཞ་ལུའི་ཡིག་ཆར་མེད་ཀྱང་ཆོ་གའི་གཞུང་ལྟར་བགྱིས་པས་འཐུས། བདེ་གཤེགས་འཕར་མའི་ལྷ་བསྐྱེད་ཚུལ་ཡང་ཆོ་གའི་འགྲོས་དང་བསྟུན་ན་ཆོག།།བུམ་པ་དང་མདུན་བསྐྱེད་གཉིས་ལ་མཆོད་བསྟོད་ལྷན་ཅིག་ཏུ་བྱས་ན་ཚེགས་ཆུང་། གོང་གི་འདུད་ཉི་ཤུ་མེད་ཀྱང་ཆོག །བུམ་བཟླས་ཀྱི་སྐབས་སུ་སྐུ་གསུང་ཐུགས་ཡོངས་རྫོགས་ཀྱི་སྔགས་བཟླ་དགོས། ད་ལྟ་པཎ་ཆེན་རིན་པོ་ཆེའི་རྣམ་ཐར་ལ་ཞུས་དག་གཏོང་དགོས་སྟབས་དཔེ་ཆ་ལ་ཞིབ་ཏུ་བལྟ་ལོང་མི་འདུག།།སྔར་གྱི་ཟིན་བྲིས་དེ་བསྐུར་ཡོད་པས་དེ་ལ་གཞི་བྱས་ནས་ཆོ་ག་མཁས་གྲུབ་རྗེའི་གསུང་དང་བསྟུན་ཏེ་འདོན་སྒྲིག་ཞིག་འབྲི་ཐབས་བྱས་ན་སླར་ལྟ་རྟོག་བྱས་ཆོག།།ཞེས་པའོ། །རྗེས་སུའང་འདོན་སྒྲིག་རྒྱས་པར་ཟིན་བྲིས་བགྱིས་ཏེ་ཕུལ་ཀྱང་། ༸ཐུགས་བྲེལ་མང་པོས་མ་གྲུབ་པས་དགོངས་བཞག་མཛོད།
སྟོང་པའི་ངང་ལས་པདྨ་དང་ཟླ་བའི་གདན་གྱི་སྟེང་དུ་སྦྱིན་པའི་བདག་པོ་རྣམས་རྒྱལ་བ་ཚེ་དང་ཡེ་ཤེས་དཔག་ཏུ་མེད་པ་སྐུ་མདོག་དམར་པོ་ཞལ་གཅིག་ཕྱག་གཉིས་མཉམ་བཞག་གི་སྟེང་ན་འཆི་མེད་ཚེའི་བདུད་རྩིས་གང་བའི་བུམ་པ་བསྣམས་པ། ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པ། དར་དང་རིན་པོ་ཆེའི་རྒྱན་གྱིས་བརྒྱན་པ། དེའི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་པོ། ཐུགས་ཀའི་ཧཱུཾ་ལས་འོད་ཟེར་འཕྲོས། རང་བཞིན་གྱི་གནས་ནས་བསྒོམ་པ་དང་འདྲ་བའི་ཡེ་ཤེས་པ་དང་དབང་གི་ལྷ་སྤྱན་དྲངས། ཛཿཧཱུཾ་བཾ་ཧོཿ གཉིས་སུ་མེད་པར་གྱུར། དབང་གི་ལྷས་དབང་བསྐུར། འོད་དཔག་མེད་ཀྱིས་དབུ་བརྒྱན་པར་གྱུར། ཨོཾ་ཨ་བ་ར་མི་ཏ་ཨ་ཡུར་ཛྙཱ་ན་ས་པ་རི་ཝཱ་ར་ཨརྒྷཾ་ནས། ཤཔྟའི་བར། འཇིག་རྟེན་འདྲེན་པའི་གཙོ་བོ་ཚེ་དཔག་མེད། ། ཞེས་སོགས་ཀྱིས་བསྟོད། འདི་ནི་སྟག་ལུང་འདུ་ཁང་རབ་གནས་སྐབས་གནང་བའོ། །
མཆོག་ཁྲུས་ལ། རང་ལ་ཆོས་འབྲེལ་ཡོད་པའི་བླ་མ་དང་། ཆོས་འབྲེལ་མེད་པའི་གང་ཟག་ཁྱད་པར་ཅན་ལ་བྱ་བའི་ཚུལ་གཉིས་གཅིག་ཏུ་བྱས་ན་མི་ལེགས་པས། འདིར་ཕྱི་མའི་དབང་དུ་བྱས་ཏེ་མཆོག་ཁྲུས་བྱ་བའི་ཚུལ་ནི། འཇིགས་བྱེད་ལྟ་བུ་ལ་བདག་བསྐྱེད་བུམ་སྒྲུབ་སྔོན་དུ་བཏང་ནས། རྟེན་ལས་སྔགས་ཀྱིས་བསངས། ཨོཾ་ཤུནྱ་ཏས་སྟོང་པར་སྦྱངས། རྟེན་སྣང་བ་མི་དམིགས་པ་སྟོང་པ་ཉིད་དུ་གྱུར། སྟོང་པའི་ངང་ལས་ཞི་བར་གཤེགས་པའི་མིང་ཡིག་དང་པོ་ཐིག་ལེས་བརྒྱན་པ་ཡོངས་སུ་གྱུར་པ་ལས། ཞི་བར་གཤེགས་པ་ཐ་མལ་བའི་ཆ་བྱད་ཅན་ཕུང་པོ་དང་ཁམས་དང་སྐྱེ་མཆེད་ཐམས་ཅད་གསལ་ཞིང་ཡོངས་སུ་རྫོགས་པར་གྱུར། ཨོཾ་བཛྲ་ས་ཏྭ་ཧཱུཾ་ཛཿ སངས་རྒྱས་ཀྱི་བདེན་པ་དང་༝ བདེན་པའི་བྱིན་རླབས་ཀྱིས་ཞི་བར་གཤེགས་པའི་བླ་མ་དམ་པ་འདི་ཉིད་ཀྱི་ཐུགས་རྣམ་པར་ཤེས་པ་དག་པ་དང་མ་དག་པའི་ཞིང་ཁམས་གང་ན་བཞུགས་ཀྱང་རྟེན་འདི་ཉིད་ལ་འབྱོན་པར་མཛད་དུ་གསོོལ། རང་གི་ཐུགས་ཀ་ནས་འོད་ཟེར་ལྕགས་ཀྱུ་ལྟ་བུ་འཕྲོས། ཞི་བར་གཤེགས་པའི་ཐུགས་རྣམ་པར་ཤེས་པའི་ངོ་བོ་ཁ་དོག་དམར་ཞིང་གསལ་བ་ཨ་ཐུང་གི་གཟུགས་ཅན་དུ་བཀུག་སྟེ་སྤྱི་གཙུག་ནས་ཞུགས། ཐུགས་ཀར་ཐིམ་པར་གྱུར། ཛཿཧཱུཾ་བཾ་ཧོཿ དེ་ནས་ཁྲོ་བོ་སྤྱན་འདྲེན་དང་བཅས་བགེགས་གཏོར་གཏོང་། བདེན་བརྡར་གྱི་མཇུག་ཏུ། བདེན་པ་ཆེན་པོའི་བྱིན་རླབས་ལ་བརྟེན་ནས་སྐུ་ཞི་བར་གཤེགས་པ་འདི་ཉིད་དག་པ་དང་མ་དག་པའི་ཞིང་ཁམས་གང་ན་བཞུགས་ཀྱང་ས་ལམ་གྱི་རྟོགས་པ་ལ་བར་དུ་གཅོད་པའི་བགེགས་ཀྱི་ཚོགས་ཐམས་ཅད་གཏོར་མ་འདིས་ཚིམ་པར་གྱིས་ལ་ཞེས་སོགས། དེ་ནས་རྟེན་ལས་སྔགས་ཀྱིས་བསངས་སྦྱངས། སྟོང་པའི་ངང་ལས་འཇིགས་བྱེད་གཙོ་རྐྱང་སེམས་དཔའ་སུམ་བརྩེགས་ཅན་དུ་བསྐྱེད། སྐྱེ་མཆེད་བྱིན་རླབས་ནས་དབང་བསྐུར་རྒྱས་གདབ་པའི་བར་བྱ། སླར་ཡང་རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས། བླ་མ་ཡི་དམ་སངས་རྒྱས་བྱང་སེམས་དཔའ་བོ་མཁའ་འགྲོ་ཆོས་སྐྱོང་བསྲུང་མའི་ཚོགས་ཐམས་ཅད་སྤྱན་དྲངས་ཏེ་རྟེན་འདི་ཉིད་ལ་ཐིམ་པར་གྱུར། དེ་ལྟར་ཇི་ལྟར་བལྟམས་པ་ཞེས་སོགས་ཀྱིས་ཁྲུས་གསོལ་དཀྱུས་ལྟར། འདི་ནི་སྦྱིན་པའི་རང་བཞིན་ཆུ། །༝ ཁྲུས་ལེགས་མཛད་ལ་ཁྲུས་བགྱིའོ། །ཨོཾ་ཡ་མཱནྟ་ཀ་ས་མ་ཡ་སོགས་ཀྱི་མཐར། ཞི་བར་གཤེགས་པའི་དཔལ་ལྡན་བླ་མ་དམ་པ་འདི་ཉིད་སངས་རྒྱས་ཀྱི་ཞིང་ཁམས་གང་ན་བཞུགས་ཀྱང་སྦྱིན་པའི་ཕ་རོལ་ཏུ་ཕྱིན་པའི་མི་མཐུན་ཕྱོགས་ཐམས་ཅད་དག་ནས་སེམས་ཅན་གྱི་དོན་དུ་མངོན་པར་རྫོགས་པར་འཚང་རྒྱ་བར་གྱུར་ཅིག ། དེ་ནས། དྲི་མ་རྣམ་དྲུག་དག་པ་ཡིས། ། ཞེས་སོགས་ཀྱི་བར་དུ་གོང་གི་རིགས་འགྲེས་སྦྱར་ཏེ། མཐར་ཕ་རོལ་ཏུ་ཕྱིན་པ་དྲུག་གི་མི་མཐུན་ཕྱོགས་ཞེེས་པའི་ཁྱད་པར་སྦྱོར་དགོས། དེ་ནས་དུག་དབྱུང་འདོན་མི་དགོས། མཆོད་པ་བྱིན་གྱིས་བརླབས་ལ། རྒྱལ་བ་རྣམས་ནི་མ་སོགས་དང་། རིན་ཆེན་དབང་རྒྱལ་མ་སོགས་དང་། ཞིང་འདི་རི